James Hill (cyfarwyddwr Prydeinig)

Cyfarwyddwr ffilm a theledu o Loegr oedd James Hill oedd hefyd yn adnabyddus fel ysgrifennwr sgrin a chynhyrchydd. Parhaodd ei yrfa am 52 mlynedd rhwng 1937 a 1989, ac fe'i cofir orau am ei raglenni dogfen ac fel cyfarwyddydd y ffilm enwog ryngwladol Born Free. Ef hefyd oedd cyfarwyddwr y ffilm Gymraeg gyntaf i'w dangos ar S4C, Owain Glyndŵr. Bu hefyd yn ymwneud â nifer o ffilmiau eraill, unai fel cyfarwyddydd, awdur neu gynhyrchydd gan gynnwys Black Beauty, A Study in Terror, Every Day's a Holiday, The Lion at World's End, Captain Nemo and the Underwater City, The Man from ORGY, a'r cyfresi teledu i blant Worzel Gummidge a Worzel Gummidge Down Under.